ससियेल मिडियाआ ओंखारनायनि उनाव बायदि खौरां बिलाइ, लाइसि, बिजाबफोर फरायनाय हुदाफोरा गैया जालांनो हमगासिनो दं। सिगां समफोराव खौरां बिलाइ, लाइसिफोराव बायदि लिरबिदां लिरनायनि गेजेरजों गोबां लिरगिरिनि जोनोम जादोंमोन। गोबां सुबुंफोरा फुङाव साहा लोंख’थथ’ खौरां बिलायफोर फरायग्रा हुदा दंमोन आरो सानजौफु समाव बिफांनि सायख्लुमाव जिरायनानै बायदि बिजाब, लाइसिफोर फरायनाय हुदाफोरखौ ससियेल मिडियाआ गोख्रों जानायनि उनाव गैया बादि जाबाय। बिनि बदल दासान्दै फुंनिफ्रायनो बयबो हवाटसाप, फेसबुक, टुइटार बायदि नायनायावसो मुखुब जानाय नुनो मोनो।